
Podnikateľský plán študentskej spoločnosti Atendy, 
Gymnázium Park mládeže 5, Košice
1 - Zhrnutie projektu

Študentská spoločnosť (š. s.) Atendy pôsobí na Gymnáziu, Park mládeže v Košiciach v rámci vzdelávacieho programu Aplikovaná ekonómia (AE), ktorý stredným školám ponúka a garantuje nezisková organizácia Junior Achievement Slovensko – Mládež pre budúcnosť. Cieľom tohto projektu je pomôcť študentom zorientovať sa v podmienkach trhovej ekonomiky, okrem teoretických poznatkov získať aj praktické skúsenosti  a zručnosti v oblasti podnikania. Zároveň viacerí z nich budú mať jedinečnú šancu preveriť si svoje schopnosti a predpoklady pre manažérske činnosti. Spoločnosť  bude svoju ponuku výrobkov a služieb orientovať hlavne na trh rovesníkov - spolužiakov,  a na najbližšie okolie školy (zamestnanci, rodičia, absolventi atď.) Najdôležitejším kritériom úspešnosti  - ako každej reálnej firmy - zostáva efektívnosť, t. j. dosiahnutie zisku. 

2 - Opis podniku

Založenie a fungovanie študentskej spoločnosti je plne v kompetencii Združenia  študentov aplikovanej ekonómie pri GPM Košice, ktoré vzniklo na základe zmluvy o združení podľa Občianskeho zákonníka par. 829 a nasl. Zmluva bola riadne zaregistrovaná v JA SR pod číslom 077/2012. Od toho okamihu začali študenti s prípravou na podnikateľské aktivity (prieskum trhu) a s prípravou ustanovujúceho valného zhromaždenia, keďže simulujú činnosť akciovej spoločnosti. Zvolili, vybrali si 5-členné predstavenstvo, ktoré je zároveň vrcholovým manažmentom firmy. Svoj vklad do podniku upísalo 60 akcionárov. 

Manažment š. s. Atendy:

Prezident
Matej Janovčík
viceprezident marketingu
Ondrej Behún
viceprezident výroby
Tomáš Falat
viceprezidentka ľudských zdrojov
Dominika Lakatošová
viceprezidentka financií
Magdaléna Dulová
Počiatočný kapitál š. s.  

1. vklady akcionárov
- predaj 60 ks akcií po € 2,00
120,00 €
2. pôžička od zamestnancov
60,00 €
 -----------------------------------------------------------------------------------------------------------

Spolu

180,00 €
Podľa finančného plánu na obdobie existencie š. s. budú tieto zdroje stačiť na finančné zabezpečenie prevádzky podniku. Peňažné prostriedky  v prípade, že ich hodnota prekročí 500 €  na základe rozhodnutia predstavenstva spoločnosti môžu byť  uložené na účte v banke inak sú v príručnej pokladnici. 

Spoločnosť Atendy sídli v prenajatých priestoroch Gymnázia, Park mládeže 5, 040 01 Košice. Podľa dohody s vedením školy, môže využívať technické zariadenia  (počítač, telefón, fax, internet, kopírku atď.) za prípadný poplatok, resp. za služby v prospech školy a jej zamestnancov. 

Študentská spoločnosť Atendy ukončí svoju činnosť najneskôr 15. mája 2014.

3 - Opis výroby  a poskytovania služieb

Podľa prieskumu trhu v už spomínanom segmente a vychádzajúc z materiálnych a personálnych možností, bude sa š. s. Atendy zaoberať týmito činnosťami:

· reklamná činnosť

· laminovanie dokumentov a viazačské práce
· výroba a predaj audio - video dokumentov
· besedy s učiteľmi zo zahraničia pre verejnosť
· usporiadanie športových  a zábavných akcií

· databáza a organizovanie stretnutí absolventov
· nákup a predaj tovaru a služieb podľa aktuálneho dopytu a ponuky
Rôznorodé činnosti š. s. si budú vyžadovať vysokú mieru zodpovednosti, iniciatívy  a pracovného nasadenia nielen zo strany manažmentu, ale aj radových zamestnancov. Všetci si to plne uvedomujú a sú odhodlaní ciele splniť.

4 - Kalkulácie a rozpočet nákladov
Rozpočet nákladov, výnosov a hospodárskeho výsledku

	Názov výrobku, služby
	Predpokladané náklady
	Očakávané výnosy
	Hospodársky výsledok

	reklamná činnosť
	    260,00 € 
	    520,00 € 
	 260,00 € 

	laminovanie dokumentov a viazačské práce
	      40,00 € 
	      60,00 € 
	   20,00 € 

	výroba a predaj audio - video dokumentov
	      40,00 € 
	      50,00 € 
	   10,00 € 

	besedy s učiteľmi zo zahraničia pre verejnosť
	      30,00 € 
	      40,00 € 
	   10,00 € 

	usporiadanie športových  a zábavných akcií
	    200,00 € 
	    300,00 € 
	 100,00 € 

	databáza a organizovanie stretnutí absolventov
	 1 080,00 € 
	 1 200,00 € 
	 120,00 € 

	nákup a predaj tovaru a služieb podľa aktuálneho dopytu a ponuky
	      20,00 € 
	      30,00 € 
	   10,00 € 

	Celkom
	 1 670,00 € 
	 2 200,00 € 
	 530,00 € 


5 - Marketingový plán

Marketingová stratégia š. s. Atendy plne využíva 4 základné nástroje marketingu: produkt, cenu, podporu predaja  a  cesty, spôsoby predaja. Cieľom je, aby bol správny výrobok (služba) v správnej cene v správnom čase na správnom mieste. 

Firma svoju činnosť podriadila výrobkovej stratégii - bude vyrábať a ponúkať len tie produkty a služby,  o ktoré zákazníci už prejavili záujem. Cenová politika vychádza z cien konkurencie  a z tradičných cien na danom trhu, pričom nákladová tvorba cien dokazuje väčšiu alebo menšiu efektívnosť. Strata sa nepredpokladá ani u jedného výrobku. Veľkú pozornosť bude spoločnosť venovať včasnej a účinnej reklame, aby výnosy boli čo najvyššie. Ponuku svojich výrobkov a služieb rozšíri aj na ostatné stredné školy a zabezpečí ich propagáciu rôznymi cestami. Potenciálnych zákazníkov by mali osloviť naše plagáty, vystúpenia v školskom rozhlase,  vo vestibule školy, osobný kontakt atď. Keďže v tomto prostredí sa nachádza aj najväčšia časť našej konkurencie, sme rozhodnutí uspieť vysokou kvalitou a dobrou cenou.

6 - Finančný plán

1. Tržby

2200,00 €
2. Náklady

1670,00 €
3. Zisk pred zdanením

530,00 €
Daň z príjmu (20 %)

106,00 €
Disponibilný /čistý/ zisk

424,00 €
7 -  Podporné dokumenty

1. Zmluva o združení študentov aplikovanej ekonómie pri Gymnázium, Park mládeže, Košice
2. Stanovy š. s. Atendy- schválené na ustanovujúcom valnom zhromaždení dňa 7.11.2012.

